CELEX: C2005/106/80
Language: da
Date: 2005-04-30 00:00:00
Title: Sag T-94/05: Sag anlagt den 18. februar 2005 af Athinaïki Techniki SA mod Kommissionen for De Europæiske Fællesskaber

30.4.2005   
            
            
               DA
            
            
               Den Europæiske Unions Tidende
            
            
               C 106/40
            
         Sag anlagt den 18. februar 2005 af Athinaïki Techniki SA mod Kommissionen for De Europæiske Fællesskaber
   (Sag T-94/05)
   (2005/C 106/80)
   Processprog: fransk
   Ved De Europæiske Fællesskabers Ret i Første Instans er der den 18. februar 2005 anlagt sag mod Kommissionen for De Europæiske Fællesskaber af Athinaïki Techniki SA, Neo Iraklio-Athen (Grækenland), ved advokat Spyros A. Pappas.
   Sagsøgeren har nedlagt følgende påstande:
   
               1)
            
            
               Annullation af Generaldirektoratet for Konkurrences beslutning om at henlægge sagsøgerens klage vedrørende statsstøtte ydet af den Hellenske Republik til Hyatt Regency i forbindelse med det offentlige udbud »Casino Mont Parnès«, hvilket sagsøgeren fik meddelelse om ved skrivelse af 2. december 2004.
            
         
               2)
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Til støtte for sine anbringender har sagsøgeren for det første gjort gældende, at Kommissionen har tilsidesat sin forpligtelse til at indlede den formelle undersøgelsesprocedure, jf. EF-traktatens artikel 88, stk. 2, og artikel 4, stk. 4, i forordning (EF) nr. 659/1999 gældende.
   For det andet har sagsøgeren kritiseret Kommissionen for at have begået flere fejl i forbindelse med begrundelsen af den anfægtede beslutning. I denne sammenhæng har sagsøgeren anført, at Kommissionen ikke har redegjort for, hvorfor der ikke forelå alvorlige vanskeligheder med hensyn til bedømmelsen og endnu mindre grad for, hvorfor den ikke havde kendskab til visse helt afgørende dokumenter. Desuden er den anfægtede beslutning udelukkende baseret på en analyse fra Generaldirektoratet for det Indre Marked, selv om denne blot fastslår, at fællesskabsbestemmelserne ikke finder anvendelse i den foreliggende sag. Endelig har sagsøgeren gjort gældende, at begrundelsen for beslutningen om ikke at anse de omhandlede foranstaltninger som statsstøtte ifølge sagsøgeren ligeledes er utilstrækkelig og, at Kommissionen af de samme grunde, har tilsidesat EF-traktatens artikel 87, stk. 1.